Општинска управа општине Дољевац, Одељење за урбанизам, инспекцијске послове и ванпривредне делатности на основу чл.50 Закона о планирању и изградњи („Сл.гласник РС“, бр. 72/09, 81/09-исправка, 64/10-одлука УС, 24/11, 121/12, 42/13-одлука УС, 98/13-одлука УС, 132/14, 145/14, 83/2018, 31/2019, 37/2019-др.закон, 9/2020 и 52/2021) и чл.55. Правилника о садржини, начину и поступку израде докумената просторног и урбанистичког планирања („Сл.гласник РС“, бр.32/2019) по обављеној стручној контроли Комисије за планове

**ОГЛАШАВА**

**ИЗЛАГАЊЕ НА ЈАВНИ УВИД**

**-НАЦРТ ПЛАНА ДЕТАЉНЕ РЕГУЛАЦИЈЕ Измене и допуне ПДР-а комплекса-мале хидроелектране „ЧЕЧИНА“ на реци Јужна Морава, снаге око 1680 Кw, општина Дољевац**

**- НАЦРТ ПЛАНА ДЕТАЉНЕ РЕГУЛАЦИЈЕ Измене и допуне ПДР-а комплекса-мале хидроелектране „ОРЉАНЕ“ на реци Јужна Морава, снаге око 1680 Кw, општина Дољевац**

**- НАЦРТ ПЛАНА ДЕТАЉНЕ РЕГУЛАЦИЈЕ Измене и допуне ПДР-а комплекса-мале хидроелектране „ЧАПЉИНАЦ“ на реци Јужна Морава, снаге око 1680 Кw, општина Дољевац**

**Јавни увид одржаће се у трајању од 30 дана, од 07.06.2021. године закључно са 07.07.2021. године.** Нацрти планских докумената, биће изложени, сваког радног дана, од 7 00 до 15 00 часова, у згради Општинске управе општине Дољевац, 18410 Дољевац, ул.Николе Тесле бр.121, у холу приземља Општинске управе општине Дољевац, као и на интернет страни општине Дољевац ([www.opstinadoljevac.rs](http://www.opstinadoljevac.rs)).

Заинтересованим правним и физичким лицима која врше увид у изложене Нацрте планских докумената, пружиће се све потребне информације и стручна помоћ, у вези са појединим решењима и евентуалним давањем примедби и сугестија (канцеларија бр.22) Примедбе на планирана решења, искључиво у писаној форми, лично на писарници или поштом могу се током трајања јавног увида доставити Одељењу за урбанизам, инспекцијске послове и ванпривредне делатности Општинске управе општине Дољевац, најкасније до 07.07.2021. године.

У току трајања јавног увида одржаће се **јавна презентација Нацрта планских докумената 23.06.2021. године у 12 00 часова**, у сали Скупштине општине Дољевац, ул.Николе Тесле 121. Јавном презентацијом руководиће одговорни урбаниста Мирољуб Р. Ђорђевић испред обрађивача плана „IKOING“ ПР Марија Плавшић, Београд.

По завршеном јавном увиду, одржаће се **јавна седница Комисије за планове 14.07.2021. године у 12 00 часова,** у сали у сали Скупштине општине Дољевац, ул.Николе Тесле 121. Јавној седници могу присуствовати сва правна и физичка лица која су поднела примедбе у вези са Нацртима ПДР-а у писаном облику током трајања јавног увида и исте могу образложити пред Комисијом за Планове општине Дољевац.

**Општинска управа општине Дољевац**

**Одељење за урбанизам, инспекцијске послове и ванпривредне делатности**